CELEX: 62019TN0032
Language: et
Date: 2019-01-17 00:00:00
Title: Kohtuasi T-32/19: 17. jaanuaril 2019 esitatud hagi – Harrington Padrón versus nõukogu

18.3.2019   
            
            
               ET
            
            
               Euroopa Liidu Teataja
            
            
               C 103/50
            
         
      17. jaanuaril 2019 esitatud hagi – Harrington Padrón versus nõukogu
      (Kohtuasi T-32/19)
      (2019/C 103/66)
      Kohtumenetluse keel: inglise
      
         Pooled
      
      
         Hageja: Katherine Nayarith Harrington Padrón (Caracas, Venezuela) (esindajad: advokaadid L. Giuliano ja F. Di Gianni)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 6. novembri 2018. aasta otsus (ÜVJP) 2018/1656 (1) ja nõukogu 6. novembri 2018. aasta rakendusmäärus (EL) 2018/1653 (2) hagejat puudutavas osas; ja
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja üheainsa väite, mille kohaselt on nõukogu teinud ilmse hindamisvea, kui leidis, et tema nimi tuleks jätta nõukogu 13. novembri 2017. aasta otsuse (ÜVJP) 2017/2074 (3) I lisas esitatud loetellu ja nõukogu 13. novembri 2017. aasta rakendusmääruse (EL) 2017/2063 (4) IV lisas esitatud loetellu hoolimata asjaolust, et ta ei ole enam riigi peaprokuröri asetäitja ega ole seotud Venezuela valitsusasutustega.
      
         (1)  Nõukogu 6. novembri 2018. aasta otsus (ÜVJP) 2018/1656, millega muudetakse otsust (ÜVJP) 2017/2074 piiravate meetmete kohta seoses olukorraga Venezuelas (ELT 2018, L 276, lk 10).
      
         (2)  Nõukogu 6. novembri 2018. aasta rakendusmäärus (EL) 2018/1653, millega rakendatakse määrust (EL) 2017/2063 piiravate meetmete kohta seoses olukorraga Venezuelas (ELT 2018, L 276, lk 1).
      
         (3)  Nõukogu 13. novembri 2017. aasta otsus (ÜVJP) 2017/2074 piiravate meetmete kohta seoses olukorraga Venezuelas (ELT 2017, L 295, lk 60).
      
         (4)  Nõukogu 13. novembri 2017. aasta määrus (EL) 2017/2063 piiravate meetmete kohta seoses olukorraga Venezuelas (ELT 2017, L 295, lk 21).